ผ่านย่านศรันครินทร์ แล้วนึกถึงอาหารไทย ต้องร้านบัว (ร้านดั้งเดิมอยู่แถวเกษตร) กินอาหารจานเดียวมาหลายวัน คราวนี้ขออาหารไทยบ้าง

เมนูที่สั่งเป็นเมนูพื้นฐานที่ใครทานอาหารไทย มักจะสั่ง ไก่ห่อใบเตย ห่อหมก แกงเผ็ดเป็ดย่าง และปิดท้ายด้วยกุ้งแม่น้ำเผา ทุกอย่างอร่อยตามมาตรฐานอาหารไทยทั่วไป พิเศษตรงร้านบัว จะกล้าเผ็ด ทั้งแกงเผ็ด และห่อหมก จะเผ็ดนำเลย ที่น่าผิดหวัง คือ กุ้งแม่น้ำเผา เนื้อยุ่ย เหมือนไม่สด เป็นบทเรียน ถ้าจะกินกุ้งแม่น้ำ อดใจไปกินร้านที่ขายเป็นจริงเป็นจังดีกว่า

โดยรวม ยังถือว่าร้านนี้ยังโดดเด่นเรื่องอาหารไทยแท้ ๆ อยู่ครับ